27.6.2022
ET
Euroopa Liidu Teataja
L 169/49
c) kaubandusega mittetegelevad lõbusõidujahid; d) lihtsa ehitusega puidust laevad. 2.
Artiklit 6 kohaldatakse meremeeste suhtes, kellel on liikmesriigi välja antud diplom või tunnistus, olenemata nende kodakondsusest.
Artikkel 2 Mõisted Käesolevas direktiivis kasutatakse järgmisi mõisteid: 1) „kapten“ – laeva juhtiv isik; 2) „ohvitser“ – laevapere liige, v.a kapten, kes on selleks määratud riigisiseste õigusnormidega või nende puudumisel kollektiivlepingu või tavaga; 3) „tüürimees“ – I lisa II peatüki sätetele vastava kvalifikatsiooniga ohvitser; 4) „vanemtüürimees“ – kaptenist auastmelt järgmine ohvitser, kes võtab üle laeva juhtimise, kui kapten on võimetu seda tegema; 5) „laevamehaanik“ – I lisa III peatüki sätetele vastava kvalifikatsiooniga ohvitser; 6) „vanemmehaanik“ – auastmelt kõrgeim laevamehaanik, kes vastutab laeva mehaanika- ja elektriseadmete käitamise, toimimise ja hooldamise eest; 7) „teine mehaanik“ – vanemmehaanikust auastmelt järgmine laevamehaanik, kes võtab üle vastutuse laeva mehaanikaja elektriseadmete käitamise, toimimise ja hooldamise eest, kui vanemmehaanik on võimetu seda tegema; 8) „praktikant-laevamehaanik“ – laevamehaaniku väljaõppel olev isik, kes on selleks määratud riigisiseste õigusnormi­ dega; 9) „raadiosideoperaator“ – isik, kellel on pädevate asutuste poolt raadioeeskirjade sätete kohaselt välja antud või tunnustatud asjakohane tunnistus; 10) „reakoosseisu liige“ – laevapere liige, v.a kapten ja ohvitser; 11) „merelaev“ – laev, mis ei liikle üksnes sisevetes, kaitstud vetes või nendega vahetult piirnevates vetes ja aladel, kus kehtivad sadama eeskirjad; 12) „liikmesriigi lipu all sõitev laev“ – liikmesriigi õigusaktide kohaselt registreeritud ja selle lipu all sõitev laev; käes­ olevale määratlusele mittevastavat laeva käsitatakse kolmanda riigi lipu all sõitva laevana; 13) „kohalik rannasõit“ – reisid, mis toimuvad liikmesriigi läheduses vastavalt kõnealuse liikmesriigi määratlusele; 14) „peamasinate efektiivne koguvõimsus“ – laeva kõigi peamasinate summaarne nimiväljundvõimsus kilovattides, mis on kajastatud laeva registreerimistunnistusel või muus ametlikus dokumendis; 15) „naftatanker“ – laev, mis on ehitatud nafta ja naftasaaduste veoks mahtlastina; 16) „kemikaalitanker“ – laev, mis on ehitatud või kohandatud ja mida kasutatakse rahvusvahelise kemikaalide mahtlastina vedamise koodeksi (ajakohastatud versioon) 17. peatükis loetletud veeldatud toodete veoks mahtlastina; 17) „veeldatud gaasi tanker“ – laev, mis on ehitatud või kohandatud ja mida kasutatakse rahvusvahelise gaaside maht­ lastina vedamise koodeksi (ajakohastatud versioon) 19. peatükis loetletud kõigi veeldatud gaaside või muude toodete veoks mahtlastina; 18) „raadioeeskirjad“ – raadioeeskirjad, mis on lisatud või mida loetakse lisatuks rahvusvahelisele telekommunikatsiooni konventsioonile selle muudetud kujul; 19) „reisilaev“ – laev, mis on määratletud Rahvusvahelise Mereorganisatsiooni (IMO) 1974. aasta inimeste meresõiduo­ hutuse rahvusvahelises konventsioonis (edaspidi „SOLAS 74“) selle muudetud kujul;